smcproject/ml-wiki-sentences huggingface dataset:
- ARKive New Zealand Department of Conservation article Save The Kiwi Archived 2008-07-23 at the Wayback Machine .
(formerly Kiwi Recovery) Willowbank Wildlife Reserve, Christchurch, New Zealand Archived 2006-10-10 at the Wayback Machine .
Online Encyclopedia entry "Kiwi" Archived 2006-09-02 at the Wayback Machine .
TerraNature pages on kiwi
കുശല രാജേന്ദ്രൻ
കുശല രാജേന്ദ്രൻ ഭൂകമ്പ ശാസ്ത്രജ്ഞയും ബെംഗളൂരുവിലെ ഭാരത ശാസ്ത്ര ഇൻസ്റ്റിറ്റ്യൂട്ടിന്റെ എർത്ത് സയൻസസ് കേന്ദ്രത്തിലെ പ്രൊഫസറുമാണ്.
എർത്ത് സയന്റിസ്റ്റ് എന്ന് അറിയപ്പെടാനാണ് ഇഷ്ടം.
പ്രധാനമായും ഭൂകമ്പങ്ങളെ പറ്റിയും അതിന്റെ സ്രോതസ്സിനെ പറ്റിയുമുള്ള ജോലിയാണ് അവർ ചെയ്തിരുന്നത്.
റൂർക്കിയിലെ ഭാരത സാങ്കേതികവിദ്യ ഇൻസ്റ്റിറ്റ്യൂട്ടിൽ നിന്ന് 1979ൽ എം.ടെക് നേടി.
തെക്കേ കരോലിന സവകലാശാലയിൽ നിന്ന് ബിരുദവും 1992ൽ ഭൂകമ്പശാസ്ത്രത്തിൽ പിഎച്ച്ഡിയും നേടി.
നല്ല വിദ്യാഭ്യാസമുള്ള ഭൂകമ്പശാസ്ത്രജ്ഞരുടെ കുറവുള്ള കാരണം അവർ ഇന്ത്യയിലേക്കു മടങ്ങി സ്വകാര്യ ജീവിതം
അവർ രസതന്ത്രത്തിൽ ബിരുദം നേടിയശേഷം രൂർക്കിയിലേക്ക് പോയി.
സഹോദരി ഉത്തർ പ്രദേശിലായകാരണം അവിടേക്കും.
രസതന്ത്രത്തിൽ ബിരുദാനന്തര ബിരുദത്തിനായാണ് പോയതെങ്കിലും, രൂർക്കിയിലെ ഐഐടിയിലെ പ്രൊഫസറെ പരിചയപ്പെട്ടത് ശാസ്ത്രവിഷയങ്ങളിൽ തല്പരയാക്കി.
അടുത്ത മുപ്പതു വർഷത്തിൽ അവർ ഭൂഭൗതിക(geophysics.) ത്തിൽ വിദഗ്ദ്ധയാക്കി..
കുശല പേരുകേട്ടഭൂവിജ്ഞാനീയനും പ്രസിദ്ധ എഴുത്തുകാരൻ പവനൻന്റെ മകനുമായ സി.പി.രാജേന്ദ്രനെ വിവാഹം ചെയ്തു.
അവരുടെ മകൻ രാഹുൽ പവനൻ തമിഴ് നടി അഭിരാമിയെയാണ് വിവാഹം ചെയ്തത്
കുശാൽ കൊൺവാർ ശർമ
ആസാമിൽനിന്നുമുള്ള ഒരു ഇന്ത്യൻ മൃഗഡോക്ടർ ആണ് കുശാൽ കൊൺവാർ ശർമ (ആസാമീസ്: কুশল কোঁৱৰ শৰ্মা).
അസമിലെ ആന ഡോക്ടർ എന്ന നിലയിൽ പ്രശസ്തനായ ശർമ്മയ്ക്ക് വൈദ്യശാസ്ത്രരംഗത്ത് 2020 ൽ പത്മശ്രീ ലഭിച്ചു കരിയർ
ആന മൃഗവൈദ്യനും പ്രൊഫസറും അസമിലെ ഗുവാഹത്തിയിലെ കോളേജ് ഓഫ് വെറ്ററിനറി സയൻസിലെ സർജറി , റേഡിയോളജി വിഭാഗം മേധാവിയുമാണ് ശർമ്മ.
മൃഗങ്ങളെ, മിക്കവാറും ആനകളെ ചികിത്സിക്കാൻ ശർമ്മ അശ്രാന്തമായി പ്രവർത്തിച്ചിരുന്നു.
തടവിലാക്കപ്പെട്ട അനുസരണയില്ലാത്ത 139 ആനകളെ അദ്ദേഹം മെരുക്കി.
നൂറോളം കാട്ടാനകളെ ചികിത്സയ്ക്കും സ്ഥലമാറ്റത്തിനുമായി അദ്ദേഹം മെരുക്കിയിട്ടുണ്ട്.
ഒരു വർഷം ശരാശരി 750-800 ആനകളെ അദ്ദേഹം ചികിത്സിക്കുകയോ മെരുക്കുകയോ ചെയ്യുന്നു.
കുവൈറ്റ്‌ കേരള മുസ്‌ലിം അസോസിയേഷൻ
കുവൈറ്റിലെ ഏറ്റവും വലിയ പ്രവാസി സംഘടനയാണ് കെ.കെ.എം.എ എന്ന കുവൈറ്റ്‌ കേരള മുസ്‌ലിം അസോസിയേഷൻ.
പതിനേ ഴായിരത്തിൽ കൂടുതൽ അംഗങ്ങൾ  ഈ സംഘടനയിൽ പ്രവർത്തിക്കുന്നു.
പ്രവാസികൾക്കായി ലൈഫ് ഇൻഷുറൻസ് മുതൽ സ്കോളർഷിപ്പും ചികിത്സാ സഹായവും സന്നദ്ധ സേവനങ്ങളും അടക്കം ഒട്ടനവധി പ്രവർത്തനങ്ങൾ ഈ സംഘടന നടത്തി വരുന്നുണ്ട്.
ഇന്ത്യൻ എംബസി നടത്തുന്ന പല പ്രവർത്തനങ്ങളിലും കെ.കെ.എം.എ പങ്ക് വഹിക്കാറുണ്ട് അവലംബം ↑ http://spotinkannur.com/?p=2353%5Bപ്രവർത്തിക്കാത്ത+കണ്ണി%5D
കുശാൽ കൊൻവർ ഇംഗ്ലീഷ് വിലാസം https://ml.wikipedia.org/wiki/Kushal_Konwar
കുശാൽ കൊൻവർ ആസ്സാമിൽനിന്നുള്ള ഒരു അസ്സാമീസ് തായ്-അഹോം പാർട്ടിയിലെ സ്വാതന്ത്ര്യ സമര സേനാനിയായിരുന്നു.
1942-43 ലെ ക്വിറ്റ് ഇന്ത്യ പ്രക്ഷോഭത്തിന്റെ അവസാനഘട്ടത്തിൽ തൂക്കിലേറ്റപ്പെട്ട ഒരേയൊരു രക്തസാക്ഷിയായിരുന്നു ഇദ്ദേഹം.
ആദ്യകാലജീവിതം, വിദ്യാഭ്യാസം, ജോലി
1905 മാർച്ച് 21 ന് ആസ്സാമിലെ ഗൊലഘാട്ട് ജില്ലയിലുള്ള സരുപ്പത്തറിനടുത്തുള്ള ബാലിജനിൽ ആണ് ജനിച്ചത്.
ബെസ്ബെറാഹ് സ്കൂളിൽ സ്കൂൾ വിദ്യാഭ്യാസം നടത്തിയിരുന്ന കുശാൽ.
1921- ൽ സ്കൂളിൽ പഠിക്കുമ്പോൾ ഗാന്ധിജിയുടെ നിസ്സഹകരണ പ്രസ്ഥാനത്തിന്റെ പ്രചോദനം ഉൾക്കൊള്ളുകയും അതിൽ സജീവ പങ്കു വഹിക്കുകയും ചെയ്തു.
ഗാന്ധിജിയുടെ സ്വരാജ്, സത്യം, അഹിംസ തുടങ്ങിയ ആദർശങ്ങളിൽ നിന്നും പ്രചോദിപ്പിക്കപ്പെട്ട യുവാവ് ബെൻമായിയിൽ ഒരു പ്രാഥമിക വിദ്യാലയം ആരംഭിക്കുകയും അദ്ദേഹത്തിൻറെ ഓണററി അധ്യാപകനായി പ്രവർത്തിച്ചു.
പിന്നീട് അദ്ദേഹം ബാലിജൻ ടീ എസ്റ്റേറ്റിൽ ക്ലാർക്ക് ജോലിയിൽ ചേർന്നു.
എന്നാൽ, സ്വാതന്ത്ര്യത്തിന്റെ ആത്മാവും മഹാത്മാഗാന്ധിയുടെ ആഹ്വാനവും സ്വാതന്ത്യ്ര പ്രസ്ഥാനത്തിലേക്ക് പൂർണ്ണമായി സ്വയം സമർപ്പിക്കാൻ അദ്ദേഹത്തെ പ്രേരിപ്പിച്ചു.
അദ്ദേഹം കോൺഗ്രസ് പാർട്ടിയെ സംഘടിപ്പിച്ച് സരുപ്പത്തറിലെ ജനങ്ങളെ സത്യാഗ്രഹത്തിൽ നയിക്കുകയും ബ്രിട്ടീഷുകാർക്കെതിരെ നിസ്സഹകരണ പ്രസ്ഥാനത്തിൽ പങ്കെടുക്കുകയും ചെയ്തു.
അദ്ദേഹം സരുപ്പത്തർ കോൺഗ്രസ് കമ്മിറ്റിയുടെ പ്രസിഡന്റായി തിരഞ്ഞെടുക്കപ്പെട്ടു.
ക്വിറ്റ് ഇന്ത്യ മൂവ്മെൻറ്
1942 ഓഗസ്റ്റ് 7
-ന് ബോംബെയിൽ നടന്ന യോഗത്തിൽ കോൺഗ്രസ് വർക്കിംഗ് കമ്മിറ്റി "ക്വിറ്റ് ഇന്ത്യ" പ്രമേയം പാസ്സാക്കി.
ബ്രിട്ടീഷുകാർ ഇന്ത്യയുടെ മണ്ണിൽ നിന്നും പൂർണ്ണമായി പിൻവലിക്കണമെന്ന് ഈ പ്രമേയം ആവശ്യപ്പെട്ടു.
മഹാത്മാ ഗാന്ധി ഇന്ത്യൻ ജനങ്ങളോട് "പ്രവർത്തിക്കുക അല്ലെങ്കിൽ മരിക്കുക" എന്ന ആഹ്വാനം നൽകി.
മഹാത്മാഗാന്ധിയെയും എല്ലാ കോൺഗ്രസ് നേതാക്കളേയും അറസ്റ്റ് ചെയ്ത് ജയിലിൽ അടച്ചുകൊണ്ട് ബ്രിട്ടീഷുകാർ പ്രതികരിച്ചു.
ഇന്ത്യയിലുടനീളം, ഇത് ബ്രിട്ടീഷുകാർക്കെതിരായി വ്യാപകമായ ബഹുജന പ്രക്ഷോഭത്തെ ഉയർത്തി.
" വന്ദേ മാതരം " എന്ന മുദ്രാവാക്യം വിളിച്ചുപറയുന്നതിനിടയിൽ ജാതി,  മതം എന്നിവയെല്ലാം വെട്ടിച്ചുരുക്കി .
സമാധാനപരമായ സഹകരണവും ധർണയും ഗാന്ധിജി അഭ്യർത്ഥിച്ചെങ്കിലും പല പ്രദേശങ്ങളിലും പ്രക്ഷോഭം മൂലം ഓഫീസ് കത്തിക്കൽ, സർക്കാർ ആസ്തികൾ തകർക്കുക, റോഡ്, റെയിൽ, ടെലികമ്യൂണിക്കേഷൻസ് നെറ്റ്വർക്ക് എന്നിവയെ തടസ്സപ്പെടുത്തുകയും ചെയ്തു.
കുശിനഗരം ഇംഗ്ലീഷ് വിലാസം https://ml.wikipedia.org/wiki/Kushinagar കുശിനഗറിലെ മഹാപരിനിർവ്വാണ സ്തൂപം.
കുശിനഗറിലെ മഹാപരിനിർവ്വാണ  ക്ഷേത്രത്തിലെ ബുദ്ധപ്രതിമ കുശിനഗറിലെ  മാതാ കൗർ ക്ഷേത്രത്തിലെ ഇരിക്കുന്ന  ബുദ്ധപ്രതിമ
ഉത്തർപ്രദേശിലെ ഗൊരഖ്പൂർ ജില്ലയിൽ സ്ഥിതിച്ചെയ്യുന്ന ഒരു പട്ടണമാണ് കുശിനഗരം ( ഹിന്ദി : कुशीनगर ) ഗൊരഖ്പൂർ നഗരത്തിൽനിന്നും ഏകദേശം 52കി.
മീ കിഴക്ക് മാറിയാണ് ഈ പട്ടണത്തിന്റെ സ്ഥാനം.
ബുദ്ധമതസ്തരുടെ നാല് പ്രധാന പുണ്യസ്ഥലങ്ങളിൽ ഒന്നാണ് കുശിനഗരം.
ഭഗവാൻ ശ്രീബുദ്ധൻ നിർവാണം പ്രാപിച്ചത് ഇവിടെവെച്ചായിരുന്നു.
പുരാതനകാലത്ത് ഈ പട്ടണം കുശാവതി എന്ന നാമത്തിൽ അറിയപ്പെട്ടിരുന്നു.
ശ്രീരാമചന്ദ്രന്റെ പുത്രനായിരുന്ന കുശന്റെ നഗരം  എന്ന് രാമയണത്തിലും ഇതേപറ്റി പരാമർശിക്കുന്നുണ്ട്.
പിന്നീട് മല്ല രാജ്യത്തിലെ ഒരു പ്രധാനകേന്ദ്രമായി ഈ പട്ടണം മാറി.
കുശിനാര എന്നപേരിലും ഈ സ്ഥലം അറിയപ്പെടുന്നു.
തിർത്ഥാടനം ബൗദ്ധരുടെ പുണ്യസ്ഥലങ്ങൾ നാല് പ്രധാന സ്ഥലങ്ങൾ ബുദ്ധ ഗയ കുശിനഗരം ലുംബിനി സാരാനാഥ് മറ്റ് നാലു സ്ഥലങ്ങൾ രാജ്ഗിർ Sankassa Shravasti വൈശാലി മറ്റു സ്ഥലങ്ങൾ അമരാവതി Chandavaram Devadaha ഗയ കപിലവസ്തു Kesaria കോസാംബി നളന്ദ പാടലീപുത്ര Pava വാരാണസി പിൽകാല കേന്ദ്രങ്ങൾ അജന്ത ഗുഹകൾ ബാറാബാറ് ഗുഹകൾ Bharhut എല്ലോറ ഗുഹകൾ Lalitgiri മഥുര Pandavleni Caves Piprahwa Ratnagiri സാഞ്ചി ഉദയഗിരി വിക്രമശില ക സ തി അവലംബം പുറത്തേക്കുള്ള കണ്ണികൾ Official Photo Gallery of Kushinagar Entry on Kusinara (Kushinagar) in the Dictionary of Pali Proper Names Photos of Kushinagar ruins and stupas Photos of Kushinagar Kushinagar Travel Guide Archived 2013-06-01 at the Wayback Machine .
Kushinagar Photo Gallery, Temples At Kushinagar Archived 2013-06-01 at the Wayback Machine .
കുശിനഗരം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുശാനസാമ്രാജ്യം ഇംഗ്ലീഷ് വിലാസം https://ml.wikipedia.org/wiki/Kushan_Empire
ഒന്നു മുതൽ മൂന്നാം നൂറ്റാണ്ടു വരെ, ഇന്നത്തെ താജ്‌കിസ്താൻ , അഫ്ഘാനിസ്താൻ , പാകിസ്താൻ , ഉത്തരേന്ത്യയിലെ ഗംഗാതടം വരെ വ്യാപിച്ചു കിടന്നിരുന്ന ഒരു ബാക്ട്രിയൻ സാമ്രാജ്യമായിരുന്നു കുശാനസാമ്രാജ്യം.
യൂഷികളിൽപ്പെട്ട കുശാൻ വംശമാണ്‌ ഈ സാമ്രാജ്യം സ്ഥാപിച്ചത്.
കുശാനർ, മുൻ‌കാലങ്ങളീൽ പല ഘട്ടങ്ങളിലായി ബാക്ട്രിയൻ മേഖലകളിലേക്കെത്തിയ സിഥിയന്മാരുടെ പിൻ‌ഗാമികളാണ്.
ഇവിടെ സുർഖൻ ദാര്യയുടേ മേൽഭാഗത്തുള്ള ദാൽമെർ സിൽ ടെപെ ആയിരിക്കണം കുശാനരുടെ ആദ്യകാലതലസ്ഥാനം.
പിൽക്കാലത്ത് കുശാനർ ഹിന്ദുകുഷ് കടന്ന് കാബൂൾ താഴ്വരയിലേക്ക്കും ഗാന്ധാരത്തിലേക്കും പ്രവേശീച്ചു.
ഉത്തരേന്ത്യയുടേയും ദക്ഷിണ മദ്ധ്യേഷ്യയുടേയ്യും വലിയ ഭാഗങ്ങൾ പിന്നീട് ഈ സാമ്രാജ്യത്തിന്റെ കീഴിലായി ‌.
റോം , പേർഷ്യ , ചൈന എന്നീ ദേശങ്ങളുമായി കുശാനർക്ക് നയത്രന്ത്രബന്ധങ്ങളുണ്ടായിരുന്നു.
നൂറ്റാണ്ടുകളോളം കിഴക്കും പടിഞ്ഞാറുമായുള്ള വ്യാപാരകൈമാറ്റങ്ങളുടെ കേന്ദ്രമായി ഈ സാമ്രാജ്യം വർത്തിച്ചു.
ചൈനയിൽ നിന്നും യുറോപ്പിലേക്കുള്ള പട്ടുപാതയുടെ ഒരു പ്രധാനഭാഗം നിയന്ത്രിച്ചിരുന്നത് കുശാനരായിരുന്നു.
ഉപഭൂഖണ്ഡത്തിൽത്തന്നെ സ്വർണനാണയങ്ങൾ പുറത്തിറക്കിയ ആദ്യരാജവംശങ്ങളിലൊന്നാണ് കുശാനർ.
കുശാനരുടെ സ്വർണ്ണനാണയങ്ങൾ പട്ടുപാതയിലുടനീളം , വ്യാപാരികൾ ക്രയവിക്രയത്തിനായി ഉപയോഗിച്ചിരുന്നു ‌.
128 ബി.സി.ഇയിൽ ശകരിൽപ്പെട്ട യൂഷികൾ മദ്ധ്യേഷ്യയിൽ നിന്നും അമു ദര്യ കടന്ന് ബാക്ട്രിയയിലെത്തുകയും , തെക്ക് ഹിന്ദുകുഷ് വരെയുള്ള പ്രദേശങ്ങൾ ആക്രമിച്ചു നശിപ്പിക്കുകയും ഇവിടെയുള്ള ഗ്രീക്ക് ഭരണാധികാരികളെ തുരത്തുകയുംചെയ്തു.
യൂഷികൾ ഏതു വംശക്കാരാണെന്ന് വ്യക്തമായി തിട്ടപ്പെടുത്തിയിട്ടില്ല.
ഇവർ മംഗോളിയരല്ല എന്നും ഇറാനിയരുടെ വംശത്തിൽപ്പെടുന്നവരാണെന്നും ഗോബി മരുഭൂമിയിൽ ഷ്വാൻസാങ് കണ്ടുമുട്ടിയ കുചരുമായി ബന്ധപ്പെട്ടവരാണെന്നും കരുതപ്പെടുന്നു.
ബാക്ട്രിയയിലെത്തിയ യൂഷികൾ കുശാനസാമ്രാജ്യത്തിന് അടിത്തറ പാകി.
പി. 30 മുതൽ 80 വരെ രാജാവായിരുന്ന കുജൂല കാഡ്ഫൈസസിന്റെ കാലത്താണ്‌ കുശാനസാമ്രാജ്യം ഹിന്ദുകുഷിന്‌ തെക്കേക്ക് വ്യാപിച്ചത്.
ഹിന്ദുകുഷിന്റെ പടിഞ്ഞാറ് വഴി എത്തിച്ചേന്ന ശകർ (ഇന്തോ സിഥിയർ) ഇവിടെ നൂറോളം വർഷമായി ആധിപത്യം പുലർത്തിയിരുന്നു.
കുശാനർ ഇന്തോ സിഥിയരെ പരാജയപ്പെടുത്തി.
കുജൂല കാഡ്ഫൈസസിന്റെ പുത്രൻ വിമാ താക്തോ അഥവാ യാങ്കോ ചെൻ -ന്റെ കാലത്ത് (AD 80 - 105) സാമ്രാജ്യം ഇന്ത്യൻ ഉപഭൂഖണ്ഡത്തിന്റെ വടക്കുപടിഞ്ഞാറൻ ഭാഗത്തേക്ക് വികസിച്ചു.
ഇക്കാലത്ത് കുശാനരുടെ സാമ്രാജ്യം തെക്ക് വരാണസി മുതൽ വടക്ക് ഗോബി മരുഭൂമി വരെ വിസ്തൃതമായി.
തങ്ങളുടെ പടിഞ്ഞാറൻ അതിർത്തിയിൽ പാർത്തിയരോട് പോരടിച്ചുകൊണ്ടിരുന്ന കുശാനർ, വടക്കുകിഴക്കൻ അതിർത്തിയിൽ ചൈനയിലെ ഹാൻ സാമ്രാജ്യവുമായി നല്ല ബന്ധവും കാത്തുസൂക്ഷിച്ചു.
കനിഷ്കൻ പുറത്തിറക്കിയ സ്വർണ്ണനാണയം
105 മുതൽ 127 വരെ ഭരിച്ചിരുന്ന വിമ കാഡ്ഫൈസസിന്റെ പിൻഗാമിയായി കനിഷ്കൻ അധികാരത്തിലെത്തി.
കുശാനരിലേ ഏറ്റവും പ്രധാനിയായ രാജാവാണ് കനിഷ്കൻ .
പി. 127 മുതൽ 147 വരെ സാമ്രാജ്യം ഭരിച്ചിരുന്ന ഇദ്ദേഹത്തെ ബുദ്ധമതത്തിന്റെ ഒരു വലിയ പ്രചാരകൻ എന്ന നിലയിൽ ബുദ്ധമത്രഗ്രന്ഥങ്ങളീൽ അറിയപ്പെടുന്നു.
കുശാനരുടെ കാലഘട്ടത്തിൽ അതായത് ഒന്നാം നൂറ്റാണ്ടിന്റെ അവസാനം മുതൽ മൂന്നാം നൂറ്റാണ്ടിന്റെ ആദ്യം വരെയുള്ള കാലത്ത് വടക്കുകിഴക്കൻ ഇന്ത്യ മുതൽ അഫ്ഘാനിസ്താൻ വഴി മദ്ധ്യേഷ്യയിലേക്കും പട്ടുപാതയിലൂടെ മംഗോളിയയിലേക്കും ചൈനയിലേക്കും, അവിടെ നിന്ന് ഏഷ്യയുടെ മറ്റു ഭാഗങ്ങളിലേക്കും ബുദ്ധമതം പ്രചരിക്കപ്പെട്ടു.
കനിഷ്കനോടൊപ്പം പിൻഗാമികളായ ഹുവിഷ്കൻ, വസിഷ്കൻ എന്നീ രാജാക്കന്മാരെ മഹാകുശാനർ എന്നറിയപ്പെടുന്നു ചരിത്രാവശിഷ്ടങ്ങൾ
അഫ്ഘാനിസ്താനിലെ ഹിന്ദുകുഷ് ചുരങ്ങൾക്ക് വടക്കുള്ള സുർഖ് കോട്ടൽ പ്രദേശത്തുള്ള ക്ഷേത്രസമുച്ചയം,  ഇതിന്‌ തൊട്ടു വടക്കുള്ള റബാതാക്ക് തുടങ്ങിയ ചരിത്രാവശിഷ്ടങ്ങൾ, കുശാനരുടെ ചരിത്രത്തിലേക്ക് വെളിച്ചം വീശുന്ന രേഖകൾ പ്രദാനം ചെയ്യുന്നു.
അലക്സാണ്ടർ സ്ഥാപിച്ച കപിസ (ബെഗ്രാം) കുശാനരുടെ വേണൽക്കാലതലസ്ഥാനമായിരുന്നു.
ഇതും കാണുക ഗാന്ധാരകല അവലംബം
കുഷിറോ-ഷിറ്റ്സുജെൻ ദേശീയോദ്യാനം
ജപ്പാനിലെ ഹൊക്കൈഡോ ദ്വീപിന്റെ കിഴക്കൻ ഭാഗത്ത് സ്ഥിതിചെയ്യുന്ന ദേശീയോദ്യാനമാണ് കുഷിറോ-ഷിറ്റ്സുജെൻ ദേശീയോദ്യാനം .
1987 ജൂലൈ 31 നാണ് ഇത് ഒരു ദേശീയോദ്യാനമായി പ്രഖ്യാപിക്കുന്നത്.
ഈ ദേശീയോദ്യാനം തണ്ണീർത്തട ആവാസവ്യവസ്ഥകളാൽ പ്രശസ്തമാണ്.
കുഷിറോ സമതലത്തിൽ 268.61 ചതുരശ്രകിലോമീറ്റർ പ്രദേശത്ത് കുഷിറോ-ഷിറ്റ്സുജെൻ ദേശീയോദ്യാനം വ്യാപിച്ചിരിക്കുന്നു.
) ജപ്പാനിൽ ഏറ്റവും കൂടുതൽ കാട്ടുചൂരലുകൾ ഏറ്റവും കൂടുതൽ സ്ഥലത്ത് വ്യാപിച്ചിരിക്കുന്ന പ്രദേശമാണിത്.
കുഷ്ഠം ഇംഗ്ലീഷ് വിലാസം https://ml.wikipedia.org/wiki/Leprosy
മൈക്കോബാക്ടീരിയം ലെപ്രേ, മൈക്കോബാക്ടീരിയം ലെപ്രോമാറ്റോസിസ് എന്നീ ഇനങ്ങളിൽ പെട്ട ബാക്ടീരിയ വഴി ഉണ്ടാകുന്ന ഒരു കഠിനരോഗമാണ് കുഷ്ഠം .
രോഗാണുവിനെ കണ്ടുപിടിച്ച നോർവേക്കാരൻ ജി.എച്ച്.എ.ഹാൻസൻ എന്ന വൈദ്യന്റെ പേരു പിന്തുടർന്ന് "ഹാൻസന്റെ രോഗം" എന്ന പേരിലും ഇതറിയപ്പെടുന്നു.
മുഖ്യമായും ശ്വാസനാളത്തിന്റെ മേൽഭാഗത്തെ ഉപരിതലനാഡികളേയും ശ്ലേഷ്മപടലത്തേയും ബാധിക്കുന്ന തിണൽരോഗമായ (Granulomatous disease) കുഷ്ഠത്തിന്റെ പ്രധാന ബാഹ്യലക്ഷണം ചർമ്മത്തിലെ ക്ഷതങ്ങളാണ്.
ചികിത്സ ചെയ്യാതിരുന്നാൽ ഈ രോഗം ക്രമേണ വഷളായി, ചർമ്മത്തിനും , നാഡികൾക്കും, അവയവങ്ങൾക്കും, കണ്ണ് ഉൾപ്പെടെയുള്ള ഇന്ദ്രിയങ്ങൾക്കും സ്ഥായിയായ കേടു വരുത്താനിടയുണ്ട്.
എങ്കിലും പൊതുവേ വിശ്വസിക്കപ്പെടുന്നതു പോലെ, ശരീരഭാഗങ്ങൾ ഈ രോഗത്തിന്റെ മാത്രം ഫലമായി അടർന്നു പോകാറില്ല; എന്നാൽ ദ്വിതീയമായ അണുബാധയിൽ അവയവങ്ങൾക്ക് ക്ഷതം പറ്റുകയോ ചേതന നഷ്ടപ്പെടുകയോ ചെയ്യാം.
കുഷ്ഠബാധ ശരീരത്തിന്റെ പ്രതിരോധശക്തിയെ ദുർബ്ബലപ്പെടുത്തുന്നതു മൂലമാണ് ഇതു സംഭവിക്കുന്നത്.
ഈ ദ്വിതീയബാധകളിൽ അവയവങ്ങൾ ക്ഷയിക്കുകയോ, വികൃതമാവുകയോ, തരുണാസ്ഥി ആഗിരണം ചെയ്യപ്പെട്ട് ചെറുതാവുകയോ ചെയ്യാം.
കുഷ്‌ഠരോഗം ചരിത്രം
മനുഷ്യരാശി നാലായിരം വർഷമെങ്കിലുമായി നേരിടുന്ന രോഗമാണ് കുഷ്ഠം എന്നാണ് ചരിത്രസാക്ഷ്യം.
ഇന്ത്യയിലേയും, ചൈനയിലേയും, ഈജിപ്തിലേയും പുരാതനസംസ്കാരങ്ങൾക്ക് ഈ രോഗം പരിചിതമായിരുന്നു.
അക്കാലങ്ങളിൽ കുഷ്ഠബാധയിൽ ഇരുപതു ലക്ഷത്തിനും മുപ്പതു ലക്ഷത്തിനും ഇടക്ക് ആളുകൾക്ക് സ്ഥിരമായ അംഗഭംഗം വന്നിട്ടുണ്ടാകാമെന്ന് 1995-ൽ ലോകാരോഗ്യസംഘടന കണക്കാക്കി.
കഴിഞ്ഞ 20 വർഷത്തിനിടെ ലോകമൊട്ടാകെ 15 ലക്ഷം മനുഷ്യർ ഈ രോഗത്തിൽ നിന്ന് സുഖം പ്രാപിച്ചു.
ചികിത്സക്കു സൗകര്യമുള്ള സാഹചര്യങ്ങളിൽ, രോഗികളെ നിർബ്ബന്ധപൂർവം ഒറ്റപ്പെടുത്തുകയോ മാറ്റി താമസിപ്പിക്കുകയോ ചെയ്യേണ്ട ആവശ്യമില്ലെങ്കിലും ഇന്ത്യ ഉൾപ്പെടെ പല നാടുകളിലും കുഷ്ഠരോഗികളുടെ കോളനികൾ ഇപ്പോഴും നിലവിലുണ്ട്.
ഇന്ത്യയിൽ തന്നെ ആയിരത്തോളം കോളനികൾ ഉള്ളതായി പറയപ്പെടുന്നു.
ചൈന , റൊമേനിയ , ഈജിപ്ത് , നേപ്പാൾ , സൊമാലിയ , ലൈബീരിയ , വിയറ്റ്നാം , ജപ്പാൻ എന്നിവിടങ്ങളിലും കുഷ്ഠരോഗി കോളനികളുണ്ട്.
ഏറെ സാംക്രമികസ്വഭാവമുള്ള രോഗമായി കുഷ്ഠം ഒരു കാലത്തു കരുതപ്പെട്ടിരുന്നു.
1530-ൽ തിരിച്ചറിയപ്പെട്ട സിഫിലിസിന്റെ കാര്യത്തിലെന്ന പോലെ രസം(മെർക്കുറി) ഉപയോഗിച്ചായിരുന്നു ഇതിന്റെയും ചികിത്സ.
ചിലപ്പോഴെങ്കിലും കുഷ്ഠമായി കണക്കാക്കപ്പെട്ടിരുന്നത് സിഫിലിസ് ആയിരുന്നിരിക്കാനും സാദ്ധ്യതയുണ്ട്.
കുഷ്ഠരോഗവുമായി ബന്ധപ്പെട്ട പുരാതനമായ 'മാനക്കേട്' പല സമൂഹങ്ങളിലും ഇപ്പോഴും നിലനിൽക്കുകയും രോഗത്തെ സംബന്ധിച്ച തുറവി ഇല്ലാതാക്കി ചികിത്സക്കു സാദ്ധ്യത കുറയ്ക്കുകയും ചെയ്യുന്നു.
1930-കളിൽ ഡാപ്സോണും അതിൽ നിന്നു രൂപപ്പെടുത്തുന്ന മറ്റു മരുന്നുകളും ലഭ്യമായതോടെ കുഷ്ഠത്തിന്റെ ചികിത്സ സാദ്ധ്യമായി.
എന്നാൽ ഡാപ്സോണിനെ ചെറുത്തു നിൽക്കാൻ കഴിവുള്ള അണുജനുസ്സ് പിൽക്കാലത്ത് ഉത്ഭവിക്കുകയും ആ മരുന്നിന്റെ അമിതോപയോഗം മൂലം വ്യാപകമാവുകയും ചെയ്തു.
1980-കളിൽ "വിവിധൗഷധചികിത്സ" (Multi Drug Therapy - MDT) നിലവിൽ വന്നതോടെയാണ് ഈ രോഗത്തിന്റെ തിരിച്ചറിവും ചികിത്സയും കൂടുതൽ ഫലപ്രദമായത്.
കുഷ്ഠരോഗദിനം അവലംബം ↑ ↑ 1 2 3 1 2 ↑ ↑ ↑ ↑ {{ cite journal }} :  CS1 maint: multiple names: authors list ( link ) ↑ ↑ ↑ ↑ 1 2 ↑ ↑ ↑ ↑ Japan repealed its "Leprosy Prevention Laws" in 1996 but former patients still reside in sanatoriums.
and Ex-Hansen's disease patients still struggling with prejudice Japan Times June 7, 2007 .
↑ Syphilis through history Encyclopædia Britannica ↑ {{ cite journal }} : Unknown parameter | month= ignored ( help ) ↑
കുഷ്ഠരോഗദിനം കുഷ്‌ഠരോഗം ഇംഗ്ലീഷ് വിലാസം https://ml.wikipedia.org/wiki/Leprosy_day
ജനുവരിയിലെ അവസാനത്തെ ഞായറാഴ്ചയാണ് ലോക കുഷ്ഠരോഗ ദിനം .
ചരിത്രം കുഷ്ഠരോഗത്തെക്കുറിച്ച് പഠിക്കുന്ന ഗാന്ധിജി
റൌൾ ഫെലോറോ ആണ് ലോകകുഷ്ഠരോഗദിനം ആവിഷ്കരിച്ചത് .
1954 ൽ ജനുവരി 31 നായിരുന്നു കുഷ്ഠരോഗദിനം ആചരിച്ചു തുടങ്ങിയത്.
പിന്നീടാണത് ജനുവരിയിലെ അവസാനത്തെ ഞായറാഴ്ചയായി നിശ്ചയിച്ചത്.
ഇന്ത്യ ജനുവരി 30 കുഷ്ഠരോഗ നിർമ്മാർജ്ജന ദിനമായി ആചരിക്കുന്നു.
ഗാന്ധിജിക്ക് കുഷ്ഠ രോഗികളോട് ഉണ്ടായിരുന്ന ദയാവായ്പും അനുകമ്പയും കണക്കിലെടുത്താണ് അദ്ദേഹത്തിന്റെ രക്തസാക്ഷിത്വദിനമായ ജനുവരി 30 ന് കുഷ്ഠരോഗനിർമ്മാർജ്ജന ദിനമായി ആചരിക്കുന്നത്.
അവലംബം ↑ malayalam_webdunia ↑ Archived 2017-03-22 at the Wayback Machine .
effecthope.org
കുഷ്തിയ ജില്ല
കുഷ്തിയ ( ബംഗാളി : কুষ্টিয়া জেলা ) പടിഞ്ഞാറൻ ബംഗ്ലാദേശിലെ ഖുൽന ഭരണ ഡിവിഷനിൽപ്പെട്ട ഒരു ജില്ലയാണ്.
കുഷ്തിയ ഇന്ത്യാ വിഭജനം തൊട്ടെ കുഷ്തിയ പ്രത്യേക ജില്ലയായി നിലനിന്നു വരുന്നു.
കുഷ്തിയ ബ്രിട്ടിഷ് ഇന്ത്യയുടെ കീഴിലുണ്ടായിരുന്ന ബംഗാൾ പ്രവിശ്യയിലെ നാദിയ ജില്ലയുടെ ഭാഗമായിരുന്നു.
കുഷ്തിയ, പ്രശസ്തരായ ബംഗാളി എഴുത്തുകാരുടെയും കവികളുടെയും ജന്മസ്ഥലമായിരുന്നു.
ഇസ്ലാമിക സർവ്വകലാശാല, ഷിലൈദഹ, കുതിബാരി, ലാലോണിന്റെ ഇന്നത്തെ കുഷ്തിയയിലെ പ്രധാന സ്ഥലങ്ങളാണ്.
മുഗൾ കാലത്തുമുതലുള്ള പാരമ്പര്യമുള്ള സ്ഥലമാണിത്.
ചരിത്രത്തിൽ പ്രസിദ്ധരായ പല വ്യക്തികളുടെയും ജന്മസ്ഥലമാണ്.
നോബൽ സമ്മാന ജേതാവായ രബീന്ദ്രനാഥ ടഗോർ ഈ ജില്ലയുടെ ഭാഗമായ ഷെലൈദാഹ എന്ന സ്ഥലത്തു തന്റെ ജീവിതത്തിന്റെ ഒരു പ്രധാന ഘട്ടത്തിൽ താമസിച്ചിരുന്നു.
അവിടെവച്ച്, തന്റെ കവിതകളിൽ പ്രശസ്തമായ ചിലവ രചിച്ചു.
മുൻ ബംഗ്ലാദേശ് പ്രധാനമന്ത്രിയായിരുന്ന മൊഹമ്മദ് അസീസുർ റഹ്‌മാൻ, ശാസ്ത്രജ്ഞരായ ഖാലിഫ അസീസുർ റഹ്മാൻ, ഡോ. കാസി മൊതാഹർ ഹൊസൈൻ, കവിയായ അസീസുർ രഹ്‌മാൻ, നാടക പ്രവർത്തകരായ അഹ്മദ് ഷരീഫ്, മിസു അഹ്മദ്, സലഹ് ഉദ്ദിൻ ലൊവേലു, ഗായകരായ അബു സഫർ, ഫരീദ പർവീൺ, അബ്ദുൾ സഫ്ഫാർ തുടങ്ങിയ ഒട്ടേറെപ്പേർ ഇവിടെ ജനിച്ചു.
1869ൽ ആണ് ഇവിടത്തെ മുനിസിപ്പാലിറ്റി സ്ഥാപിതമായത്.
ഷാജഹാന്റെ കാലത്ത് ഇവിടെ ഒരു നദീതുറമുഖം നിർമ്മിക്കപ്പെട്ടു.
ബ്രിട്ടിഷ് ഗവൺമെന്റ് ഈ തുറമുഖം വിപുലമായി ഉപയോഗിച്ചു.
നീലം കൃഷിക്കാരും ഇവിടെവന്ന് താമസിച്ചതോടെയാണ് ഈ പട്ടണം വളർന്നത്.
1860ൽ കോൽക്കത്തയുമായി ഒരു റയിൽവേ ബന്ധം സ്ഥാപിക്കപ്പെട്ടു.
അന്ന് ബ്രിട്ടിഷ് ഇന്ത്യയുടെ തലസ്ഥാനമായിരുന്നു കൊൽക്കത്ത .
അതുവഴി അനേകം മില്ലുകളും വ്യവസായസ്ഥാപനങ്ങളും ഇവിടെ നിലവിൽവന്നു.
1860ൽ നീലം സംഘർഷം ഇവിടെയും വ്യാപിച്ചു.
ഇവിടുത്തെ ഷാൽഗാർ മധുവ ഈ സമരത്തിന്റെ പ്രധാന കേന്ദ്രമായിരുന്നു.
ഇത് കുഷ്തിയായിലെ എല്ലാ നീലം കൃഷിക്കാരെയും ബ്രിട്ടീഷുകാർക്കു നികുതി കൊടുക്കുന്നതിൽനിന്നും വിട്ടുനിൽക്കാൻ പ്രേരിപ്പിച്ചു.
തുടർന്ന് വന്ന ഇൻഡിഗോ കമ്മിഷൻ റിപ്പോർട്ട് ഈ സമരം അവസാനിപ്പിക്കാൻ ഇടയാക്കി.
The tomb and shrine of Lalon Fakir is located in Kushtia.
1947ൽ ഇന്ത്യാവിഭജനകാലത്ത്, കുഷ്തിയ ഒരു പ്രത്യേക ജില്ലയായി മാറി.
ബംഗ്ലാദേശിന്റെ വിമോചന സമരത്തിലും ഈ ജില്ല വലിയ സംഭാവനകൾ നൽകിയിട്ടുണ്ട്.
1971 മാർച്ച് 25നു പാകിസ്താന്റെ ബലൂച് റജിമെന്റ് കുഷ്തിയാ പൊലീസ് സ്റ്റേഷൻ കീഴടക്കുകയും നയന്ത്രണം ഏറ്റെടുക്കുകയും ചെയ്തു.
എന്നാൽ, മുക്തിബാഹിനിയുടെ നേതൃത്വത്തിൽ പ്രാദേശികമായ ശക്തമായ ഏറ്റുമുട്ടൽ നടന്നു.
അതിൽ ഏപ്രിൽ ഒന്നോടുകൂടി പാകിസ്താനി പട്ടാളം പിൻവാങ്ങേണ്ടിവന്നു.
കുഷ്തിയ ജില്ലയ്ക്ക് 1608.80 ചതുരശ്ര കിലോമീറ്റർ വിസ്തീർണ്ണമുണ്ട്.
രാജ്ഷാഹി, നതോർ, പാബ്ന എന്നീ ജില്ലകൾ ഉത്തരഅതിരിലുണ്ട്.
ചുവദങ്ക, ഝെനൈദ എന്നീ ജില്ലകളാണ് തെക്കു ഭാഗത്ത് സ്ഥിതിചെയ്യുന്നത്.
കിഴക്ക് രാജ്ബാരി ജില്ലയും പടിഞ്ഞാറ് പശ്ചിമ ബംഗാളിലെ മെഹെർപൂർ ജില്ലയുമാണ്.
ഗംഗ, ഗോറൈ-മധുമോതി, മാതാഭംഗ, കോളിഗോംഗ, കുമാർ എന്നീ നദികളാണ് ഈ ജില്ലയിലൂടെ ഒഴുകുന്നത്.
സില പൊറിഷോദ് : സഹീദ് ഹൊസൈൻ സഫോർ ഭരണവിഭാഗങ്ങൾ Kushtia City Municipality House.
ഇന്ത്യാ വിഭജന സമയത്താണ് കുഷ്തിയ ഒരു ജില്ലയായത്.
ഭെരമറ, ദൗലത്പൂർ, ഖോക്സ, കുമാർഖാലി, കുഷ്തിയ സദാർ, മിർപൂർ എന്നിവയാണ് കുഷ്തിയ ജില്ലയുടെ ഉപസിലകൾ.
കുഷ്തിയ ജില്ലയിൽ 1,946,838 ജനങ്ങളുണ്ട്.
അതിൽ 50.86% പുരുഷന്മാരും 49.14% സ്ത്രീകളുമാണ്.
95.72% പേർ മുസ്ലിങ്ങളും  4.22% പേർ ഹിന്ദുമതവിശ്വാസികളും 0.06% മറ്റു മതവിശ്വാസികളും ആകുന്നു.
ഇസ്ലാമിക് സർവ്വകലാശാലയാണ് പ്രധാന ഉന്നതവിദ്യാഭ്യാസകേന്ദ്രം.
Auditorium of Islamic University, Kushtia പ്രധാന സ്ഥലങ്ങൾ സാമ്പത്തികം സംഘടനകൾ മാദ്ധ്യമങ്ങൾ കുഷ്തിയയിലെ ചില ബംഗാളി പത്രങ്ങൾ: ദൊയിനിക്ക് സുത്രൊപത് The ദൈനിക് കുഷ്ടിയ Daily സട്ടൊഖബർ കുഷ്തിയ പ്രൊതിദിൻ ആജ്കെർ സുത്രോപാത് ഷൊമൊയേർ കഗോജ് കുഷ്തിയ കഗോജ് അർഷിനഗർ ലലോൺ കൊന്തോ ദേശേർ ബാനി കുഷ്തിയാർ ഖൊബോർ ഡെയ്ലി ഷൊർണൊജുഗ് ഡെയ്ലി ജൊയ്ജാത്ര ബംഗ്ലാദേശ് ബാർത്ത അന്തൊലൊനോർ ബസാർ ആജ്കെർ അലോ craigslist kushtia kushtiatown.com Archived 2021-03-05 at the Wayback Machine .
An English newspaper, The Kushtia Times, is also published in the district വാർത്താവിനിമയം : എയർടെൽ BTCL [[ബംഗാളി ലിങ്ക്] ടെലിടാക്ക് ഗ്രാമീൺ ഫോൺ സിറ്റിസെൽ റോബി സാറ്റലൈറ്റ് ടെലിവിഷൻ: ടാറ്റ സ്കൈ ഇതും കാണൂ Faridpur District Districts of Bangladesh Dhaka Division അവലംബം Kushtia District എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൃഷ്ണാ ഗുരുവായൂരപ്പാ
എൻ‌പി സുരേഷ് സംവിധാനം ചെയ്ത് പുരുഷൻ അലപ്പുഴ നിർമ്മിച്ച 1984 ലെ ഇന്ത്യൻ മലയാള ചിത്രമാണ് കൃഷ്ണാ ഗുരുവായൂരപ്പാ.
പ്രേം നസീർ , ശ്രീവിദ്യ , മേനക , ഉണ്ണിമേരി എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്.
അഭിനേതാക്കൾ Prem Nazir as Poonthanam Srividya as Kururamma Shankar as Unni Menaka as Unni's wife Unnimary as Savithri Baby Shalini as Unnikrishnan Balan K. Nair as Melpathur Narayana Bhattathiri M. G. Soman as Villumangalam Swami Sathyakala Shanavas Meena as Parvathi Nithya Ravindran as Bhama Ranipadmini as Charutha Rajkumar Sethupathi Kaduvakulam Antony Jagannatha Varma as Kunju Nair Cochin Haneefa as Pandya Rajan Hari as Namboothirishan Ravi Menon as Srikrishnan Seetha as Unni Namboothiri ശബ്‌ദട്രാക്ക്
ദക്ഷിണമൂർത്തിയാണ് സംഗീതം നൽകിയിരിക്കുന്നത്, വരികൾ രചിച്ചത് കൂർകഞ്ചേരി സുഗാതനാണ്.
ഗാനം ഗായകർ വരികൾ നീളം (m: ss) 1 "അഞ്ജന ശ്രീധരാ" പി. സുശീല 2 "എന്നുണ്ണിക്കണ്ണാ" അമ്പിലി കൂർക്കഞ്ചേരി സുഗതൻ 3 "ജയ ജഗദീശ" (ബിറ്റ്) 4 "കണ്ണാ കാർമുകിൽ വർണ്ണാ" (ഒൻപത്രുനാഡയിൽ) കല്യാണി മേനോൻ കൂർക്കഞ്ചേരി സുഗതൻ 5 "കാരാരവിന്ദ" (ബിറ്റ്) പി.ജയചന്ദ്രൻ 6 "കസ്തൂരി തിലകം" (ബിറ്റ്) കെ ജെ യേശുദാസ് 7 "കൃഷ്ണ" (ഭൂലോക വൈകുണ്ഠവാസ) കെ ജെ യേശുദാസ് 8 "കൃഷ്ണ കൃഷ്ണ മുകുന്ദ" കെ ജെ യേശുദാസ് 9 "മിന്നും പൊന്നിൻ കിരീടം" പി. സുശീല 10 "മൂകനെ ഗായകനാക്കുന്ന" കെ ജെ യേശുദാസ് കൂർക്കഞ്ചേരി സുഗതൻ 11 "നാരായണ കൃഷ്ണ" കല്യാണി മേനോൻ കൂർക്കഞ്ചേരി സുഗതൻ 12 "രാജപുത്രി" (സ്ലോകം) കെ ജെ യേശുദാസ് 13 "സങ്കടാപഹ" (ബിറ്റ്) കല്യാണി മേനോൻ 14 "ത്രിക്കാൽ രണ്ടും" കെ ജെ യേശുദാസ് കൂർക്കഞ്ചേരി സുഗതൻ 15 "യോഗീന്ദ്രാനാം" കെ ജെ യേശുദാസ് പരാമർശങ്ങൾ ബാഹ്യ ലിങ്കുകൾ Krishna Guruvayoorappaa ഇന്റർനെറ്റ് മൂവി ഡാറ്റാബേസിൽ
കൃഷ്ണാദിയാശാൻ ഇംഗ്ലീഷ് വിലാസം https://ml.wikipedia.org/wiki/Krishnadiyasan ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ദളിതരുടെ സാമൂഹ്യോന്നമനത്തിനായി പ്രവർത്തിച്ച നവോത്ഥാന നായകനാണ് കൃഷ്ണാദിയാശാൻ എന്നറിയപ്പെട്ടിരുന്ന കൃഷ്ണേതി.
കൊച്ചി പുലയ മഹാസഭ രൂപവത്കരിക്കുന്നതിന് നേതൃത്വം നൽകി.
1877 ഒക്ടോബർ ആറിന് എറണാകുളം ജില്ലയിലെ മുളവുകാട് തുരുത്തിലെ കല്ലച്ചംമുറി വീട്ടിൽ ചാത്തന്റെയും കാളിയുടെയും ആറാമത്തെ മകനായി കൃഷ്ണാദി ജനിച്ചു.
പുലയസമുദായാംഗമായതിനാൽ അദ്ദേഹത്തിന് സ്കൂളിൽ പഠിക്കാൻ കഴിഞ്ഞില്ല.
എങ്കിലും സ്വകാര്യമായി സംസ്കൃതവും സംഗീതവും പഠിച്ചു.
കൃഷ്ണാദി 1913 ഏപ്രിൽ ഒന്നിന് രൂപംകൊടുത്ത പ്രസ്ഥാനമാണ് കൊച്ചി പുലയ മഹാസഭ .
ഇതിന്റെ മുന്നോടിയായി ഒരു യോഗംചേരാൻ സ്ഥലം ലഭിക്കാത്തതിനാൽ കായലിൽ വള്ളങ്ങൾ കൂട്ടിക്കെട്ടിയാണ് യോഗം ചേർന്നത്.
1913 മെയ് 13-ന് എറണാകുളം സെന്റ് ആൽബർട്സ് ഹൈസ്കൂളിൽവച്ച് പുലയമഹാസഭയുടെ ആദ്യയോഗം ചേർന്നു.
സംഘടനാ പ്രവർത്തനങ്ങൾ നടത്തിയതിന് അദ്ദേഹം നിരവധി പ്രാവശ്യം മർദ്ദനത്തിനിരയായി.
സ്വന്തം ജാതിക്കാരെ സംസ്കൃതം പഠിപ്പിക്കാൻ ശ്രമിച്ച അദ്ദേഹം കൃഷ്ണാദിയാശാനായി.
ഹിന്ദുക്കളിൽപ്പെട്ടവർതന്നെയായ ദളിതർക്ക് ആരാധനാസ്വാതന്ത്ര്യം നിഷേധിക്കുന്നത് കൃഷ്ണാദിയാശാനെ മതവിരോധിയാക്കി.
ഹിന്ദുമതം മനുഷ്യസ്നേഹം തൊട്ടുതീണ്ടിയിട്ടില്ലാത്ത മതമാണെമെന്ന് പ്രഖ്യാപിച്ചുകൊണ്ട് അദ്ദേഹം 1918-ൽ ക്രിസ്തുമതം സ്വീകരിക്കുകയും സി.കെ. ജോൺ എന്നു പേരുമാറ്റുകയും ചെയ്തു.
ജാതി വ്യത്യാസമില്ലാത്ത കിസ്തുമതത്തിലേക്ക് നിരവധി പുലയ സമുദായാംഗങ്ങളെ അദ്ദേഹം മതംമാറ്റി.
എന്നാൽ, ക്രിസ്തുമതവും ദളിതരെ ദളിതരായിത്തന്നെ കാണുന്നുവെന്നത് അദ്ദേഹത്തെ നിരാശനാക്കി.
1937-ൽ കൃഷ്ണാദിയാശാൻ നിര്യാതനായി.
കൃഷ്ണീയം ഇംഗ്ലീഷ് വിലാസം https://ml.wikipedia.org/wiki/Krishneeyam
കൃഷ്ണൻ എന്നൊരാചാര്യൻ രചിച്ച ഒരു പ്രാചീന ജ്യോതിഷഗ്രന്ഥമാണ് കൃഷ്ണീയം അഥവാ ചിന്താജ്ഞാനം .
ഇതിൽ ആകെ മുപ്പത്തിരണ്ടധ്യായങ്ങളും ഒരു പരിശിഷ്ടവും അടങ്ങിയിരിക്കുന്നു.
കൊല്ലം എട്ടാംശതകത്തിനു മുമ്പാണ് അതിന്റെ നിർമ്മിതി എന്നു ഉള്ളൂർ അഭിപ്രായപ്പെടുന്നു.
പ്രശ്നവിഷയത്തിലും ജാതകവിഷയത്തിലും ഈ ഗ്രന്ഥത്തെ കേരളീയർ ഒരു പ്രമാണമായി സ്വീകരിക്കുന്നു.
കേരളത്തിലെങ്ങും വലിയ പ്രചാരമാണ് ഈ കൃതിക്കുണ്ടായിരുന്നത്.
ദേശമംഗലത്തു ഉഴുത്തിരവാരിയർ ഹോരാവിവരണത്തിൽ കൃഷ്ണീയത്തെ സ്മരിക്കുന്നുണ്ട്.
പ്രശ്നമാർഗ്ഗകാരനായ ഇടയ്ക്കാട്ടു നമ്പൂരി കൃഷ്ണീയത്തെ ഒരു പ്രമാണഗ്രന്ഥമായി സ്വീകരിക്കുന്നു.
കൃഷ്ണീയത്തിനു് ചതുരസുന്ദരീ എന്നൊരു പഴയ വ്യാഖ്യാനമുണ്ടു്.
അതിന്റെ പ്രണേതാവിനെപ്പറ്റി ഒന്നും അറിഞ്ഞുകൂടാ.
നത്വാ ത്രികാലതത്വജ്ഞം സർജ്ഞം ക്രിയതേ മയാ വ്യാഖ്യാ കൃഷ്ണീയശാസ്ത്രസ്യ നാമ്നാ ചതുരസുന്ദരീ എന്നു മാത്രമേ അദ്ദേഹം ആ വ്യാഖ്യാനത്തെപ്പറ്റി പറയുന്നുള്ളൂ.
പുലിയൂർ പുരുഷോത്തമൻനമ്പൂരിയുടെ ദൈവജ്ഞവല്ലഭ എന്ന വ്യാഖ്യാനം ആധുനികമാണു്.
അവലംബം ↑ പുറം കണ്ണികൾ കൃഷ്ണീയം
കൃഷ്ണാവാലി, ഹംഗറി കൃഷ്ണ താഴ്‌വരയിലെ (കൃഷ്ണാവാലി‌) ഹരേ കൃഷ്ണ ക്ഷേത്രം
660 ഏക്കർ വിസ്തൃതിയുള്ള യൂറോപ്പിലെ ഏറ്റവും വലിയ പരിസ്ഥിതി സൗഹൃദ കൃഷിയിടമാണ് കൃഷ്ണ വാലി അഥവാ ന്യൂ വ്രജ ധാമ.
ഹംഗറിയിൽ സോമോഗിവമോസ് എന്ന ഗ്രാമത്തിലാണ് ഇത് സ്ഥിതിചെയ്യുന്നത് ബുഡാപെസ്റ്റി ന്റെ 180കിമി  തെക്ക്-പടിഞ്ഞാറ് .
ഇസ്‌കോൺ ഇത് നിർമ്മിച്ചത്.
1993 ൽ ശിവരാമ സ്വാമിയാണ് ഇത് സ്ഥാപിച്ചത്.
കൃഷ്ണ താഴ്‌വരയിൽ താമസിക്കുന്നവർ അവരുടെ ജൈവകൃഷിയിൽ നിന്നാണ് ഭക്ഷണം കഴിക്കുന്നത്.
പാൽ ഉൽപന്നങ്ങൾക്ക് കന്നുകാലികളും തേനിന് തേനീച്ചയുമുണ്ട്.
കൃഷ്ണ താഴ്‌വരയിലെ സസ്യജന്തുജാലങ്ങൾ വിദേശവും സ്വദേശിയുമായ ഒരു പ്രത്യേക മിശ്രിതമാണ്‌.
ഹംഗറിയിൽ  സ്വാഭാവികമല്ലാത്ത പ്ലമെരിയ ( Plumeria ) ഇനത്തിൽ പെട്ട അലരി /കള്ളി വർഗ്ഗം പോലുള്ള പൂക്കൾ    ആണ് ഇവിടെ നട്ടിരിക്കുന്നു.
നിവാസികൾ കൃഷ്ണ താഴ്‌വരയിലെ (കൃഷ്ണാവാലി‌) രാധ-ശ്യാമസുന്ദര ക്ഷേത്രം
200 ഓളം കൃഷ്ണ വിശ്വാസികൾ കൃഷ്ണ താഴ്‌വരയിൽ  (കൃഷ്ണാവാലി‌) താമസിക്കുന്നു.
കൃഷ്ണ താഴ്‌വരയിൽ ഒരു രാധ - ശ്യാമസുന്ദര ക്ഷേത്രം ഉണ്ട്, ഇത് ഒരു പ്രധാന വിനോദ സഞ്ചാര കേന്ദ്രമാണ്.
ഇതും കാണുക ന്യൂ വൃന്ദബൻ, വെസ്റ്റ് വിർജീനിയ പരാമർശങ്ങൾ
കൃഷ്ണാ നീ ബേഗനെ ബാരോ ഇംഗ്ലീഷ് വിലാസം https://ml.wikipedia.org/wiki/Krishna_Ni_Begane_Baaro
കന്നട ഭാഷയിൽ രചിക്കപ്പെട്ട ഒരു പ്രശസ്തമായ കീർത്തനമാണ് കൃഷ്ണാ നീ ബേഗനെ ബാരോ .
യമുനാ കല്യാണി രാഗത്തിൽ ചിട്ടപ്പെടുത്തിയിരിക്കുന്ന ഈ കീർത്തനം മിശ്ര ചാപ്പ് താളത്തിലാണ് ആലപിക്കുന്നത്.
കൃഷ്‌ണാ നീ ബേഗനേ ബാരോ  (അർത്ഥം: കൃഷ്ണാ നീ വേഗം വരൂ) അനുപല്ലവി
ബേഗനേ ബാരോ മുഖവന്നി തോരോ (അർത്ഥം: വേഗം വരൂ, മുഖം ഒന്ന് കാണിയ്ക്കൂ) ചരണം
കാലലന്ദിഗേ ഗജ്ജെ നീലദ ബാവുനി ,
നീലവർണനെ നാട്യവാടുത്ത ബാരോ
ഉടിയല്ലി ഉടിഗജ്ജെ,ബെരളല്ലി ഉംഗുര;
കോരളോളൂ ഹാകിദ വൈജയന്തി മാലേ
കാശീ പീതാംബര കൈയ്യല്ലി കൊളലു
പൂസീത ശ്രീഗന്ധ മയ്യോളൂ ഗമഗമ
തായികേ ബായല്ലീ ജഗവന്നി  തോരീത
ജഗദോദ്ദാരകാ നമ്മ ഉഡുപ്പീ ശ്രീകൃഷ്ണാ
(അർത്ഥം: കാലിൽ പാദസരമിട്ട്, നീല നിറമുള്ള  കൈവളയിട്ട്, നീലവർണ്ണാ നൃത്തം ചെയ്തുകൊണ്ടു വരൂ അരയിൽ മണികെട്ടിയ അരഞ്ഞാണമിട്ട് വിരലിൽ മോതിരമിട്ട്  കഴുത്തിൽ വൈജയന്തി മാല ഇട്ടുകൊണ്ടു വരൂ മഞ്ഞപ്പട്ടുടുത്ത് കയ്യിൽ ഓടക്കുഴൽ പിടിച്ച് ദേഹത്ത് പൂശിയ ചന്ദനഗന്ധവുമായി വരൂ വാ തുറന്നു മൂവുലകവും അമ്മയെ കാണിച്ച ഉടുപ്പിയിലുള്ള ജഗദോദ്ധാരകനായ ശ്രീകൃഷ്ണാ വരൂ ) ഇതും കാണുക കർണാടക സംഗീതം അവലംബം ↑ http://www.karnatik.com/c1298.shtml പുറം കണ്ണികൾ ഐശ്വര്യ വിദ്യ രഘുനാഥിന്റെ ആലാപനം കീർത്തനത്തിന്റെ അർത്ഥം
കൃഷ്ണാ പാട്ടീൽ
പ്രശസ്തയായ ഇന്ത്യൻ പർവ്വതാരോഹകയാണ് കൃഷ്ണാ പാട്ടീൽ ഇംഗ്ലീഷ്ല: Krushnaa Patil .
19 വയസ്സുള്ളപ്പോൾ ഭൂമിയിലെ ഏറ്റവും ഉയരം കൂടിയ കൊടുമുടിയായ എവറസ്റ്റ് കീഴടക്കിയ ഏറ്റവും പ്രായം കുറഞ്ഞ വനീതയായി.
മഹാരാഷ്ടറ സംസ്ഥാനത്തു നിന്നും എവറസ്റ്റ് കയറുന്ന ആദ്യത്തെ സാധാരണക്കാരിയായ വനിതയും കൃഷ്ണായാണ്.
2010 ൽ ഏഴുമലകൾ ഒറ്റയടിക്ക് കയറാൻ ശ്രമം നടത്തിൽ അവസാനത്തെ മലയായ മക് കിൻലേയ് മല കയറുന്നതിനു മുൻപ് സാങ്കേതിക കാരണങ്ങളാൽ മലകയറ്റം ഉപേക്ഷീക്കേണ്ടി വന്നു.
Rajiv Gandhi Puraskar, 2009
Kesari Lokmanya Tilak Felicitation, 2009
Hirkani Puraskar, 2009
Young Achiever, Citadel Award 2009
Young Achiever, Mitcom Award 2009
Zhansi Ki Rani Award 2009
Indira Gandhi Puraskar, 2009
Maharashtra Ratna – 2010
Rotary International Award, 2010
Gr8 Women’s Awards, 2010